Title: Lekcija 4: Podatki po letih
Course: Kako do podatkov nacionalnega preverjanja znanja (OrKa RIC)? / P1 > Section: Poglavje 1: Osnovne analize

Uvod

Analize Podatki po letih v časovnem zaporedju prikazujejo povprečne odstotne točke pri predmetu za šolo in Slovenijo in omogočajo spremljanje trendov dosežkov. Usmerjajo nas v razmišljanje o vzrokih za opažene spremembe in iskanje možnosti za izboljšanje izkazanega znanja.

Koraki izvedbe

1. Kliknite gumb Osnovne analize. Odpre se zavihek Osnovni podatki.

2. Izberite zavihek Podatki po letih.

3. V iskalnih pogojih določite Razred, izberite vse roke, za katere bi radi spremljali dosežke, in Predmet.

4. Kliknite gumb Prikaži podatke. Odpre se zavihek Graf s primerjavo povprečnih odstotnih točk po letih med šolo in Slovenijo.

5. Kliknite na zavihek Tabela. Prikažejo se podatki za izris grafa.

Graf in tabela: Podatki po letih

Posamezna analiza omogoča prikaz štirih različnih grafov:

- Šola (povprečje), ki za izbrana leta prikazuje povprečno število odstotnih točk pri posameznem predmetu na šoli,
- Slovenija (povprečje), ki za izbrana leta prikazuje istovrstne podatke na ravni celotne države,
- Šola in Slovenija (povprečje), kjer sta oba prejšnja prikaza združena na isti sliki,
- Odklon, ki prikazuje standardizirane razlike med šolskim in slovenskim povprečjem odstotnih točk.

S tem ko so razlike standardizirane, se izniči vpliv nihanj v razpršenosti porazdelitev med posameznimi leti, velikosti razlik pa so še vedno primerljive z odstotnimi točkami. Posledično so primerjave ustreznejše.

V nadaljevanju je prikazan graf pri matematiki od leta 2011 do leta 2019.

image-hotspots-32925.h5p

Z izbiro Odklona s spustnega seznama Podatki po letih se pokažejo standardizirane razlike med povprečjem šole in Slovenije samo za tista leta, ko se je predmet izvajal na šoli in v Sloveniji.

image-hotspots-32927.h5p

Podatki za izris zgornjih dveh grafov so v tabeli – za prvega so zbrani v stolpcih Povprečje (%), za drugega pa v stolpcu Odklon. Če je število udeleženih na šoli 1, standardni odklon ni izračunan.

image-hotspots-32926.h5p

Na šoli imate lahko tudi druge večletne podatke, ki bi jih radi opazovali skupaj z dosežki NPZ. V tem primeru tabelo z dosežki NPZ shranite v Excel, kamor nato dodate svoje podatke.

    Na naslednji strani je naloga, s katero boste preverili
           razumevanje grafa Podatki po letih.

Vaja 1 - Graf: Podatki po letih

Vaja 1 - Graf: Podatki po letih

Kaj prikazuje graf?

- Graf prikazuje odklone od leta 2012 do leta 2017.
Feedback: Odgovor je pravilen. Graf prikazuje odklone, kar lahko razberemo iz spustnega seznama Podatki po letih. Leta razberemo iz abscise na grafu ali iskalnega pogoja Rok.
- Graf prikazuje povprečje odstotnih točk za matematiko v 9. razredu.
Feedback: Odgovor je napačen. Poglejte izbiro v spustnem seznamu Podatki po letih.
- Graf prikazuje razliko povprečja odstotnih točk med šolo in Slovenijo.
Feedback: Odgovor je napačen. Poglejte izbiro v spustnem seznamu Podatki po letih.
- Graf prikazuje porazdelitev odstotnih točk za učence po letih.
Feedback: Odgovor je napačen. Pomislite, kakšna je oblika grafa porazdelitve odstotnih točk.