Title: Lekcija: Analize po nalogah
Course: Kako do podatkov nacionalnega preverjanja znanja (OrKa RIC)? / P1 > Section: Poglavje 2: Analize po nalogah

Uvod

Analize po nalogah pokažejo podatke, s katerimi učitelj lahko dobi vpogled v vsebinske vidike znanja svojih učencev in primerjavo tega znanja z vsemi učenci v Sloveniji. Na ravni postavk dajejo tudi vpogled v konkretne (digitalizirane) odgovore posameznih učencev za leta, ko so se preizkusi vrednotili elektronsko.

S stališča vsebinske analize je to najmočnejše orodje v programu, saj daje učitelju povratno informacijo o učenju in poučevanju, npr. ali je bila pri pouku osvojena učna snov, ki je zajeta v nalogah (sploh ne, površinsko, poglobljeno ipd.), odgovore o močnih in šibkih področjih v znanju učencev ter najpogostejših napakah učencev pri reševanju nalog.

Koraki izvedbe

1. Kliknite gumb Analize po nalogah. Odpre se zavihek Priprava podatkov.

2. V iskalnih pogojih določite Razred, Rok in Predmet. Med učenci šole izberite eno od treh ponujenih možnosti:

- vse učence,
- učence po dodatnih pogojih (glede na spol oziroma oddelek),
- skupino učencev, ki ste jo za izbrani rok ustvarili predhodno (poglavje 4).

3. Kliknite gumb Prikaži podatke. Odpre se zavihek Analize.

4. Izberite zavihek Graf. Pokaže se slika, ki prikazuje primerjavo indeksa težavnosti po nalogah in postavkah na državni in na šolski ravni.

5. Izberite zavihek Naloga. Pokaže se naloga, ki ste jo označili v zavihku Analize.

Zavihek »Analize«

Tabela

Tabela v zavihku Analize prikazuje statistične in vsebinske podatke za naloge in postavke v preizkusu. Statistični podatki so izračunani za učence v Sloveniji (stolpci SLO) in za učence na šoli (stolpci Šola):

- Indeks težavnosti je težavnost naloge in označuje relativni povprečni dosežek pri nalogi. Vrednost 1 kaže láhko nalogo (vsi so jo rešili pravilno), vrednost 0 pa zahtevno nalogo (nihče je ni rešil pravilno).
- Std. odklon kaže razpršenost dosežkov okrog povprečnega števila absolutnih točk.
- Indeks ločljivosti pove, kako dobro naloga ločuje uspešnejše učence od manj uspešnih glede na njihov dosežek v preizkusu. Višji kot je indeks, bolje naloga razlikuje učence po uspešnosti.

Vsebinski podatki opisujejo lastnosti nalog, ki jih je za vsako nalogo v preizkusu določila predmetna komisija.

image-hotspots-32627.h5p

Ogled slike

Gumb Ogled slike omogoča vpogled v odgovore učencev šole pri posamezni postavki. Znanje učencev je tako predstavljeno s konkretnimi primeri, ki kvalitativno opisujejo močna in šibka področja v njihovem znanju.

Odgovore učencev si pogledate tako, da najprej s spustnega seznama Prikaži: izberete Postavke, nato označite eno od postavk v tabeli in kliknete na Ogled slike. Odpre se okno Prikaz postavke za kandidate.

image-hotspots-32934.h5p

V levem delu okna Prikaz postavke za učence je tabela, v desnem pa slika postavke. V tabeli so za posameznega učenca zapisani skupne točke (v odstotkih in absolutne), na koncu poleg vsakega je obarvan krožec. Če je ta zelen, si učenčev odgovor lahko ogledate. Z rdečim krožcem pa so označeni odgovori, ki na Ricu niso bili optično prebrani, zato slike postavk niso na voljo (npr. nekateri odgovori učencev s posebnimi potrebami).

image-hotspots-32935.h5p

⟹ Ogled slike je mogoč samo za postavke, ki so bile ocenjene elektronsko (od leta 2013 naprej za 9. razred in od leta 2014 naprej za 6. razred).

Zavihek »Graf«

Na grafu so s stolpci predstavljeni indeksi težavnosti za naloge (oz. postavke). Za vsako postavko sta prikazana dva stolpca: za učence na šoli in učence v Sloveniji. Če je stolpec za šolo višji od stolpca za Slovenijo, so učenci šole, v primerjavi z vsemi učenci v državi, postavko reševali uspešneje.

Na grafu lahko prikazujete več statistik: indeks težavnosti, povprečne točke, standardni odklon in indeks ločljivosti. Statistiko izberete s spustnega seznama Graf.

image-hotspots-32936.h5p

Zavihek »Naloga«

Okno prikazuje tisto nalogo z rešitvijo, ki je označena v zavihku Analize. V okencu Predmet sta zapisana ime predmeta in datum preverjanja z NPZ, v okencu Preizkus/Naloga pa zaporedna številka naloge v preizkusu.

 Na naslednji strani je naloga, s katero boste preverili razumevanje
             tabele Analiza po nalogah.

Vaja 1 - Tabela: Analize po nalogah

Vaja 1 - Tabela: Analize po nalogah

Izpišite indeks težavnosti najlažje postavke.

Opomba: Če je vaš odgovor napačen, se polje z odgovorom izprazni. Ponovno lahko odgovarjate.

- 0,75
Feedback: Odgovor je pravilen.