Title: Lekcija 3: Primerjava dosežkov
Course: Kako do podatkov nacionalnega preverjanja znanja (OrKa RIC)? / P1 > Section: Poglavje 1: Osnovne analize

Uvod

S primerjavo dosežkov si odgovorite na vprašanje, katerih učencev (glede na njihove izkazane dosežke v intervalih) je bilo na šoli več/enako/manj v primerjavi z vsemi učenci v Sloveniji.

Koraki izvedbe

1. Kliknite gumb Osnovne analize. Odpre se zavihek Osnovni podatki.

2. Izberite zavihek Primerjava dosežkov.

3. V iskalnih pogojih določite Razred, Rok in Predmet. Če želite dobiti primerjave dosežkov za skupino učencev na šoli, ki ste jo za izbrani rok ustvarili predhodno, določite tudi pogoj Skupina (poglavje 4).

4. Kliknite gumb Prikaži podatke. Odpre se zavihek Graf s primerjavo dosežkov učencev na šoli in v Sloveniji.

5. Kliknite na zavihek Tabela. Prikažejo se podatki za izris grafa.

Graf: Primerjava dosežkov

Program razdeli celoten razpon dosežkov (100 odstotnih točk) pri posameznem predmetu na določeno število enakih intervalov (privzeto imajo intervali na začetku po 10 odstotnih točk). Nato izračuna delež učencev na šoli in v Sloveniji z dosežkom v posameznem intervalu, ki ga lahko na grafu v spustnem seznamu Pregled dosežkov (%) prikažete na dva načina:

- s primerjavo deležev za šolo in Slovenijo
ali
- z razliko deležev za šolo in Slovenijo.

V nadaljevanju sta na grafih prikazani obe različici.

Če želite primerjati deleže za šolo in Slovenijo, s spustnega seznama Pregled dosežkov (%) izberete Šola in Slovenija. Pokaže se prvi graf, ki po intervalih dosežkov prikazuje stolpce z deleži učencev na šoli in v Sloveniji.

image-hotspots-32919.h5p

Če želite prikazati razliko deležev za šolo in Slovenijo, s spustnega seznama Pregled dosežkov (%) izberete Šola (%) – Slovenija (%). Pokaže se drugi graf s sivimi stolpci, ki po intervalih dosežkov prikazujejo, za koliko odstotkov je v istem intervalu dosežkov delež učencev na šoli večji, manjši ali enak deležu v Sloveniji. Vrednosti v oblačkih prikazujejo razlike v odstotkih, število učencev na šoli (Š) in v Sloveniji (D) za posamezni interval.

image-hotspots-32920.h5p

V zavihku Tabela so podatki za izris obeh grafov. Prvi stolpec Interval predstavlja odstotne točke, ki so razdeljene v intervale s 5, 10 ali 20 odstotnimi točkami – določite jih v iskalnih pogojih na seznamu Velikost intervala. Temu sledita dva stolpca s podatki za šolo in dva s podatki za Slovenijo (število in delež učencev). Stolpca z deleži se izrišeta na grafu primerjave med šolo in Slovenijo. V zadnjem stolpcu so podatki za izris grafa razlike med šolo in Slovenijo.

Pri interpretaciji je treba biti pozoren na število učencev na šoli, ki so vključeni v analizo. Če je teh malo, lahko posamezni učenec predstavlja več odstotkov, in razlike glede na deleže učencev v državi se lahko spreminjajo skokovito. Pri manjšem številu učencev je bolj smiselno izbrati manjše število intervalov (npr. velikost intervala 20), dobljene dosežke pa upoštevati zgolj informativno.

    Na naslednji strani je naloga, s katero boste preverili razumevanje grafa
           Primerjava dosežkov.

Vaja 1 - Graf: Primerjava dosežkov

Vaja 1 - Graf: Primerjava dosežkov

image-hotspots-32921.h5p

V šoli so pripravili analizo primerjav po dosežkih NPZ pri matematiki in dobili zgornji graf. Katera trditev opisuje izrisan graf?

- V oblačku je za posamezni interval dosežka zapisano število učencev na šoli in v Sloveniji.
Feedback: Odgovor je pravilen. Vrednosti v oblačkih prikazujejo razlike v odstotkih, število učencev na šoli (Š) in v Sloveniji (D) za posamezni interval.
- Graf prikazuje primerjavo dosežkov za šolo in Slovenijo po intervalih odstotnih točk.
Feedback: Odgovor je napačen. Spomnite se, da lahko primerjavo dosežkov prikažete na dva načina: s primerjavo med šolo in Slovenijo ali pa z razliko med šolo in Slovenijo.
- Za graf bi lahko določili tudi večji interval dosežkov.
Feedback: Odgovor je napačen. Poglejte, katere intervale z odstotnimi točkami lahko določite.
- Pri matematiki je bil v vseh intervalih dosežkov večji delež učencev na šoli kakor v Sloveniji, razen v dveh najvišjih.
Feedback: Odgovor je napačen. Poglejte, kako je opredeljena razlika deležev za šolo in Slovenijo.