Title: Lekcija 2: Porazdelitev dosežkov
Course: Kako do podatkov nacionalnega preverjanja znanja (OrKa RIC)? / P1 > Section: Poglavje 1: Osnovne analize

Uvod

Analiza Porazdelitev dosežkov ponuja grafični in tabelarični prikaz dosežkov NPZ pri predmetu od najnižjega do najvišjega (0–100 %). V grafičnih predstavitvah so označena obarvana območja, ki predstavljajo skupine učencev, za katere so bili na državnem nivoju pripravljeni opisi znanja.

Koraki izvedbe

1. Kliknite gumb Osnovne analize. Odpre se zavihek Osnovni podatki.

2. Izberite zavihek Porazdelitev dosežkov.

3. V iskalnih pogojih določite Razred, Rok in Predmet. Če želite dobiti porazdelitev dosežkov za skupino učencev na šoli, ki ste jo za izbrani rok ustvarili predhodno, določite tudi pogoj Skupina (poglavje 4).

4. Kliknite gumb Prikaži podatke. Odpre se zavihek Graf s porazdelitvijo dosežkov učencev v Sloveniji.

5. Kliknite na zavihek Tabela. Prikažejo se podatki za izris grafa.

Graf: Porazdelitev dosežkov

Graf prikazuje dosežke učencev v odstotnih točkah pri NPZ, razvrščenih od najnižjega do najvišjega (0–100 %). Za vsak dosežek je z višino stolpca prikazano število učencev z enakim dosežkom pri preizkusu. Število je zapisano tudi v pravokotniku nad stolpcem. Navpični črti na grafu označujeta povprečni dosežek učencev v Sloveniji in povprečni dosežek učencev na šoli.

Porazdelitev dosežkov lahko prikažete v tabeli in na grafu; v obeh za učence v Sloveniji in za učence na šoli.

image-hotspots-32913.h5p

V grafični predstavitvi za Slovenijo so označena štiri barvna območja: zeleno, rumeno, rdeče in modro. V vsakem območju je okoli 10 % učencev: v zelenem so po dosežkih učenci okoli meje spodnje četrtine, v rumenem so učenci iz sredine, rdeče območje označuje učence okoli meje zgornje četrtine, v modrem pa je 10 % najuspešnejših. Učenci v zelenem območju so dosegli nižje število odstotnih točk kakor učenci v rumenem območju, učenci v modrem območju pa so dosegli višje število odstotnih točk v primerjavi z učenci v rdečem območju.

Opise območij (oz. znanja, ki ga ti predstavljajo) za posamezni predmet pripravijo predmetne komisije in so opisani v publikaciji Opisi dosežkov.

Obarvana območja v grafični predstavitvi za šolo obsegajo enake intervale odstotnih točk kakor za Slovenijo. Učenci šole v teh območjih lahko izkazujejo druga znanja kakor njihovi vrstniki v Sloveniji, zato opisov na državni ravni ne moremo posplošiti na šolsko raven.

Bodite pozorni na to, da opisi veljajo samo za obarvana območja v grafični predstavitvi za Slovenijo!

Tabela: Porazdelitev dosežkov

S klikom na zavihek Tabela se dosežki pokažejo v tabeli. Tabela prikazuje število učencev z določenim številom odstotnih točk v preizkusu.

Stolpec Odstotne točke predstavlja dosežke NPZ v odstotnih točkah, ki so razporejeni po velikosti od 0 do 100, vrstica Skupaj pa vse udeležene učence pri NPZ iz izbranega predmeta. V drugih dveh stolpcih je za vsak dosežek v odstotnih točkah zapisano število učencev na šoli in v Sloveniji.

   Na naslednji strani je naloga, s katero boste preverili razumevanje grafov
          Porazdelitev dosežkov.

Vaja 1 - Graf: Porazdelitev dosežkov

Vaja 1 - Graf: Porazdelitev dosežkov

image-hotspots-32914.h5p

image-hotspots-32915 (1).h5p

Katera trditev opisuje zgornja grafa?

- Šolsko povprečje je v rumenem območju dosežkov.
Feedback: Odgovor je napačen. Poglejte, kje se nahaja navpična črta s povprečnim dosežkom učencev na šoli.
- Povprečje v Sloveniji je višje od povprečja za šolo.
Feedback: Odgovor je napačen. Poglejte, kje se nahajata navpični črti s povprečnima dosežkoma učencev na šoli in v Sloveniji.
- V modrih območjih grafov (za šolo in Slovenijo) je 10 % najuspešnejših učencev.
Feedback: Odgovor je napačen. Ocenite ali izračunajte delež učencev na šoli v modrem območju.
- Interval odstotnih točk rumenega območja je enak za šolo in Slovenijo.
Feedback: Odgovor je pravilen. Obarvana območja v grafu za šolo obsegajo enake intervale odstotnih točk kakor za Slovenijo.