Title: Lekcija 1: Osnovni podatki
Course: Kako do podatkov nacionalnega preverjanja znanja (OrKa RIC)? / P1 > Section: Poglavje 1: Osnovne analize

Uvod

Z analizo Osnovni podatki izvemo, pri katerih predmetih se je v določenem letu preverjalo znanje učencev z NPZ v 6. oziroma v 9. razredu. Dobimo tudi odgovor, koliko je bilo prijavljenih in udeleženih učencev, ter povprečni dosežek in standardni odklon (oboje v odstotnih točkah).

Osnovni podatki omogočajo primerjavo povprečnih dosežkov šole in Slovenije.

Koraki izvedbe

1. Kliknite gumb Osnovne analize. Odpre se zavihek Osnovni podatki.

2. V iskalnih pogojih določite Razred in Rok. Če želite dobiti osnovne podatke za skupino učencev na šoli, ki ste jo za izbrani rok ustvarili predhodno, določite tudi pogoj Skupina (poglavje 4).

3. Kliknite gumb Prikaži podatke. Odpre se tabela Osnovni podatki.

Tabela: Osnovni podatki

Tabela prikazuje, iz katerih treh predmetov se je v določenem roku na šoli preverjalo znanje na NPZ. S povprečjem v odstotkih je predstavljen povprečni dosežek učencev na preizkusu, ki je izražen v odstotnih točkah glede na največje možno število točk (100 %). Standardni odklon kaže razpršenost odstotnih točk okrog povprečnega dosežka. Razlika med številom prijavljenih in udeleženih pove, koliko učencev se pri predmetu ni udeležilo preverjanja.

Podatke lahko pripravite za vse učence v Sloveniji, za vse učence na šoli in za skupino učencev na šoli.

S klikom gumba na spodnji sliki se prikaže pojasnilo posameznega stolpca oz. funkcije programa.
image-hotspots-32506.h5p

Bodite pozorni na število učencev na šoli (oz. število skupin). Če je število nizko (< 20), so lahko statistike nezanesljive, saj je možnost napake zaradi vpliva naključja velika. Okvirno naj velja, da so rezultati analize pri manj kot 20 učencih le orientacijskega pomena. Če je število učencev še nižje (10 ali manj), pa statistike niso uporabne, saj so hitro lahko zavajajoče.

Na naslednji strani je naloga, s katero boste preverili razumevanje tabele
            Osnovni podatki.

Vaja 1 - Tabela: Osnovni podatki

Vaja 1 - Tabela: Osnovni podatki

image-hotspots-32907.h5p

Kaj pokažejo podatki v tabeli?

- Z NPZ se je na šoli v 6. razredu preverjalo znanje učencev iz matematike, slovenščine in angleščine.
Feedback: Odgovor je napačen. Poglejte, v katerem razredu se je izvajal NPZ.
- Največ neudeleženih je bilo pri slovenščini.
Feedback: Odgovor je napačen. Spomnite se, da število neudeleženih predstavlja razlika med številom prijavljenih in številom udeleženih.
- Učenci na šoli so pri matematiki v povprečju pokazali manj znanja kot učenci v Sloveniji.
Feedback: Odgovor je napačen. Primerjajte povprečje na šoli in v državi.
- Učenci v Sloveniji so bili po znanju najbolj raznoliki pri angleščini.
Feedback: Odgovor je pravilen. Višja standardna odklona pri angleščini in slovenščini na šoli kakor v Sloveniji, nakazujeta, da so učenci pri teh dveh predmetih po znanju bolj raznoliki na šoli kakor v Sloveniji.